CELEX: 22012D0236
Language: et
Date: 2012-12-31 00:00:00
Title: EMP ühiskomitee otsus nr 236/2012, 31. detsember 2012 , millega muudetakse EMP lepingu XX lisa ( „Keskkond” )

21.3.2013   
            
            
               ET
            
            
               Euroopa Liidu Teataja
            
            
               L 81/38
            
         EMP ÜHISKOMITEE OTSUS
   nr 236/2012,
   31. detsember 2012,
   millega muudetakse EMP lepingu XX lisa („Keskkond”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 18. novembri 2011. aasta määrus (EL) nr 1193/2011, millega luuakse liidu register 1. jaanuarist 2013 algavaks kauplemisperioodiks ja sellele järgnevateks kauplemisperioodideks liidu heitkogustega kauplemise süsteemis vastavalt Euroopa Parlamendi ja nõukogu direktiivile 2003/87/EÜ ja Euroopa Parlamendi ja nõukogu otsusele nr 280/2004/EÜ ning millega muudetakse komisjoni määruseid (EÜ) nr 2216/2004 ja (EL) nr 920/2010 (1).
            
         
               (2)
            
            
               Euroopa Parlamendi ja nõukogu 11. veebruari 2004. aasta otsust nr 280/2004/EÜ ühenduse kasvuhoonegaaside heitmete järelevalve ja Kyoto protokolli rakendamise süsteemi kohta (2) ei ole EMP lepingusse inkorporeeritud ning seetõttu ei kohaldata EFTA riikide suhtes kõnealuse otsusega ettenähtud konkreetseid aruandlusnõudeid.
            
         
               (3)
            
            
               EFTA riigid kaasatakse liidu registrisse ja Euroopa Liidu tehingulogisse. Põhihaldaja täidab oma ülesandeid EFTA riikide suhtes ning EFTA järelevalveamet on pädev organ põhihaldajale vajalike korralduste andmiseks seoses määrusest (EÜ) nr 1193/2011 tulenevate eeskirjade kohaldamisega EFTA riikide suhtes.
            
         
               (4)
            
            
               Lepinguosalised mõistavad, et ELi heitkogustega kauplemise süsteemi eripärad ning sellega seotud, liidu registri loomist käsitlevast Euroopa Parlamendi ja nõukogu direktiivist 2003/87/EÜ (3) tulenevad standarditud ja turvatud registrite süsteemid nõuavad liidu registriga seotud andmete säilitamiseks ja neile juurdepääsuks spetsiaalseid eeskirju, et tagada kasvuhoonegaaside saastekvootide vastavus Kyoto protokolli kohaste registrisüsteemide andmevahetusstandardite funktsionaalsete ja tehniliste kirjeldustega ning et selliste saastekvootide üleandmine on kooskõlas Kyoto protokollist tulenevate kohustustega.
            
         
               (5)
            
            
               Liidu register peaks peegeldama ELi heitkogustega kauplemise süsteemi laienemist EFTA riikidesse. EMP ühiskomitee 26. juuli 2012. aasta otsusega nr 152/2012 (4) sätestatakse, et ELi üldkoguse konto, ELi lennunduse üldkoguse konto, ELi enampakkumiskonto, ELi eraldamiskonto, ELi uute osalejate reservikonto, ELi lennunduse enampakkumiskonto ja ELi erireservikonto hõlmavad EFTA riikide saastekvoote.
            
         
               (6)
            
            
               Lepinguosalised teadvustavad liidu registri ning ELi heitkogustega kauplemise süsteemi eripära ning komisjoni vastutust süsteemi toimimise ja käigushoidmise tagamisel. Seetõttu peaks komisjon olema võimeline vajadusel tagama kontodele juurdepääsu peatamise vastavalt määrusele (EL) nr 1193/2011, võttes samal ajal arvesse EFTA järelevalveameti rolli. Kõnealune lahendus ei välista EMP lepingu raames kahesambalise struktuuri loomisega seotud küsimuste teket tulevikus.
            
         
               (7)
            
            
               Lepinguosalised tunnistavad, et oluline on anda lepinguosalise õiguskaitseasutustele ja maksuametitele, Euroopa Komisjoni Euroopa Pettustevastasele Ametile, Euroopa Kontrollikojale, Eurojustile ning Euroopa Parlamendi ja nõukogu direktiivi 2003/6/EÜ (5) artiklis 11 ning Euroopa Parlamendi ja nõukogu direktiivi 2005/60/EÜ (6) artikli 37 lõikes 1 osutatud pädevatele asutustele, pädevatele siseriiklikele järelevalveasutustele, lepinguosaliste riiklikele haldajatele ning direktiivi 2003/87/EÜ artiklis 18 osutatud pädevatele asutustele selgelt määratletud juhtumite korral õigus kasutada teatavaid liidu registris ja Euroopa Liidu tehingulogis hoitavaid andmeid, kui see on vajalik määruse (EL) nr 1193/2011 artikliga 83 ja komisjoni määruse (EL) nr 920/2010 (7) artikliga 75, mida on muudetud määrusega (EL) nr 1193/2011, määratud ülesannete täitmiseks.
            
         
               (8)
            
            
               Samal põhjusel teadvustavad lepinguosalised, et kuigi nõukogu otsus 2009/371/JSK (8) ei ole EMP lepingusse inkorporeeritud, antakse Europolile liidu registris ja Euroopa Liidu tehingulogis hoitavatele andmetele alaline lugemisõigusega juurdepääs.
            
         
               (9)
            
            
               Lepinguosalised tuletavad siiski meelde, et teabe andmine ning alalise lugemisõigusega juurdepääsu andmine vastavalt määruse (EL) nr 1193/2011 artiklile 83 ja määruse (EL) nr 920/2010 artiklile 75, mida on muudetud määrusega (EL) nr 1193/2011, ei piira kokkulepet, et politseikoostöö ja õigusalane koostöö kriminaalasjades ning maksuhalduse ja maksude sissenõudmise valdkonnas ei kuulu EMP lepingu reguleerimisalasse ning seetõttu antakse kõnealuse määrusega nimetatud institutsioonidele ainult määruse artiklites 83 ja 75 sõnaselgelt nimetatud õigused.
            
         
               (10)
            
            
               Seetõttu tuleks EMP lepingu XX lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XX lisa muudetakse järgmiselt.
   
               1)
            
            
               Punkti 21an (komisjoni määrus (EL) nr 920/2010) muudetakse järgmiselt:
               
                           i)
                        
                        
                           lisatakse järgmine:
                           „, muudetud järgmise õigusaktiga:
                           
                                       —
                                    
                                    
                                       
                                          32011 R 1193: komisjoni määrus (EL) nr 1193/2011, 18. november 2011 (ELT L 315, 29.11.2011, lk 1).”;
                                    
                                 
                     
                           ii)
                        
                        
                           kohandustele h ja i antakse uued tähised j ja m;
                        
                     
                           iii)
                        
                        
                           kohanduse g järele lisatakse järgmine kohandus:
                           
                                       „h)
                                    
                                    
                                       Artiklile 64 lõikele 1 ja artikli 64a lõikele 2 lisatakse järgmised lõigud:
                                       „Kui tegemist on teatava EFTA riigi jurisdiktsiooni alla kuuluvate kontodega, teatab komisjon viivitamata EFTA järelevalveametile põhihaldajale antud korraldustest ning nende korralduste põhjendustest.
                                       Juhul kui juurdepääsu peatamine ei ole horisontaalne ning on suunatud teatava EFTA riigi jurisdiktsiooni alla kuuluvatele eraldi kontodele, võtab EFTA järelevalveamet kolme tööpäeva jooksul vastu otsuse komisjoni korralduste kohaldatavuse kohta, võttes aluseks komisjoni antud selgitused. EFTA järelevalveameti otsuse puudumine ei mõjuta komisjoni antud korralduste kehtivust ega põhihaldaja võetud meetmeid.”
                                    
                                 
                                       i)
                                    
                                    
                                       Artikli 64a lõikele 3 lisatakse järgmine lõik:
                                       „Sõna „komisjoni” asendatakse sõnadega „EFTA järelevalveameti”, kui tegemist on teatava EFTA riigi jurisdiktsiooni alla kuuluvate kontoomanikega.” ”;
                                    
                                 
                     
                           iv)
                        
                        
                           kohanduse j järele lisatakse järgmised kohandused:
                           
                                       „k)
                                    
                                    
                                       Artikli 75 lõikele 3 lisatakse järgmine lõik:
                                       „Kui tegemist on teatava EFTA riigi jurisdiktsiooni alla kuuluvate kontoomanikega, võib põhihaldaja selliseid andmeid esitada EFTA järelevalveameti eelneva nõusoleku alusel.”
                                    
                                 
                                       l)
                                    
                                    
                                       Artikli 75 lõikele 5a lisatakse järgmine lõik:
                                       „Europol teavitab EFTA järelevalveametit ja komisjoni sellest, kuidas ta kõnealuseid andmeid teatava EFTA riigi jurisdiktsiooni alla kuuluvate kontoomanike puhul kasutab.” ”
                                    
                                 
                     
         
               2)
            
            
               Punkti 21an (komisjoni määrus (EL) nr 920/2010) järele lisatakse järgmine punkt:
               
                           „21ana.
                        
                        
                           
                              32011 R 1193: komisjoni määrus (EL) nr 1193/2011, 18. november 2011, millega luuakse liidu register 1. jaanuarist 2013 algavaks kauplemisperioodiks ja sellele järgnevateks kauplemisperioodideks liidu heitkogustega kauplemise süsteemis vastavalt Euroopa Parlamendi ja nõukogu direktiivile 2003/87/EÜ ja Euroopa Parlamendi ja nõukogu otsusele nr 280/2004/EÜ ning millega muudetakse komisjoni määruseid (EÜ) nr 2216/2004 ja (EL) nr 920/2010, (ELT L 315, 29.11.2011, lk 1).
                           Käesolevas lepingus loetakse kõnealuse määruse sätteid järgmiste kohandustega:
                           
                                       a)
                                    
                                    
                                       EFTA riike, nende käitajaid ja nende hallatavaid õhusõiduki käitajaid käsitlevate kvootide väljaandmine, üleandmine ja kehtetuks tunnistamine registreeritakse Euroopa Liidu tehingulogis.
                                       Põhihaldaja on pädev täitma direktiivi 2003/87/EÜ artikli 20 lõigetes 1–3 osutatud ülesandeid EFTA riikide, nende käitajate ja nende hallatavate õhusõiduki käitajate puhul;
                                    
                                 
                                       b)
                                    
                                    
                                       artikli 7 lõikele 4 lisatakse järgmine lause:
                                       „EFTA järelevalveamet kooskõlastab käesoleva määruse rakendamise iga liikmesriigi riikliku haldaja ja põhihaldajaga.”;
                                    
                                 
                                       c)
                                    
                                    
                                       artikli 31 lõikele 7 lisatakse järgmine lause:
                                       „Sõna „komisjon” asendatakse sõnadega „EFTA järelevalveamet”, kui tegemist on teatava EFTA riigi jurisdiktsiooni alla kuuluvate kontoomanikega.”;
                                    
                                 
                                       d)
                                    
                                    
                                       artikli 49 lõikele 2, artikli 50 lõikele 2, artikli 53 lõikele 2 ja artikli 54 lõikele 3 lisatakse järgmine lõik:
                                       „EFTA riikide siseriiklike saastekvootide eraldamise tabelite puhul annab põhihaldajale vastavad korraldused EFTA järelevalveamet.”;
                                    
                                 
                                       e)
                                    
                                    
                                       artikli 70 lõikele 1 ja artikli 71 lõikele 2 lisatakse järgmised lõigud:
                                       „Kui tegemist on teatava EFTA riigi jurisdiktsiooni alla kuuluvate kontodega, teatab komisjon viivitamata EFTA järelevalveametile põhihaldajale antud korraldustest ning nende korralduste põhjendustest.
                                       Juhul kui juurdepääsu peatamine ei ole horisontaalne ning on suunatud teatava EFTA riigi jurisdiktsiooni alla kuuluvatele eraldi kontodele, võtab EFTA järelevalveamet kolme tööpäeva jooksul vastu otsuse komisjoni korralduste kohaldatavuse kohta, võttes aluseks komisjoni antud selgitused. EFTA järelevalveameti otsuse puudumine ei mõjuta komisjoni antud korralduste kehtivust ega põhihaldaja võetud meetmeid.”;
                                    
                                 
                                       f)
                                    
                                    
                                       artikli 71 lõikele 3 lisatakse järgmine lõik:
                                       „Sõna „komisjon” asendatakse sõnadega „EFTA järelevalveamet”, kui tegemist on teatava EFTA riigi jurisdiktsiooni alla kuuluvate kontoomanikega.”;
                                    
                                 
                                       g)
                                    
                                    
                                       artikli 73 lõikele 3 lisatakse järgmine lõik:
                                       „Teatava EFTA riigi riiklik haldaja võib taotleda EFTA järelevalveametilt lõike 1 kohaselt peatatud protsesside taastamist, kui tema hinnangul on peatamise põhjustanud küsimused lahendatud. Sellisel juhul annab EFTA järelevalveamet komisjoniga konsulteerimise järel põhihaldajale korralduse kõnealused protsessid taastada. Vastasel korral lükkab ta taotluse mõistliku aja jooksul tagasi ja teatab sellest riiklikule haldajale viivitamata, märkides põhjendused ning sätestades kriteeriumid, mida tuleb täita, et komisjon taotluse järgmisel korral vastu võtaks.”;
                                    
                                 
                                       h)
                                    
                                    
                                       artikli 83 lõikele 3 lisatakse järgmine lõik:
                                       „Kui tegemist on teatava EFTA riigi jurisdiktsiooni alla kuuluvate kontoomanikega, võib põhihaldaja selliseid andmeid esitada EFTA järelevalveameti eelneva nõusoleku alusel.”;
                                    
                                 
                                       i)
                                    
                                    
                                       artikli 83 lõikele 6 lisatakse järgmine lõik:
                                       „Europol teavitab EFTA järelevalveametit ja komisjoni sellest, kuidas ta kõnealuseid andmeid teatava EFTA riigi jurisdiktsiooni alla kuuluvate kontoomanike puhul kasutab.” ”
                                    
                                 
                     
         Artikkel 2
   Määruse (EL) nr 1193/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. jaanuaril 2013 või EMP ühiskomitee viimasele teavitamisele järgneval päeval vastavalt EMP lepingu artikli 103 lõikele 1, (9) sõltuvalt sellest, kumb kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 31. detsember 2012
      
         
            EMP ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 315, 29.11.2011, lk 1.
   
      (2)  ELT L 49, 19.2.2004, lk 1.
   
      (3)  ELT L 275, 25.10.2003, lk 32.
   
      (4)  ELT L 309, 8.11.2012, lk 38.
   
      (5)  ELT L 96, 12.4.2003, lk 16.
   
      (6)  ELT L 309, 25.11.2005, lk 15.
   
      (7)  ELT L 270, 14.10.2010, lk 1.
   
      (8)  ELT L 121, 15.5.2009, lk 37.
   
      (9)  Põhiseadusest tulenevaid nõudeid ei ole nimetatud.